Vi ankom Paris fredag 21. oktober 2022. Check in var kl 16.00, men vi hadde på forhånd pratet med huseier som sa vi kunne oppbevare koffertene våre i leiligheten mens det ble vasket og gjort klart. Vi kom til leiligheten og vaskedamen var allerede i gang med å vaske. Vi satte alle koffertene inn på et rom i leiligheten. Etter noen timer da vi kom tilbake til leiligheten, oppdaget vi at vesken og noen kosmetiske produkter som vi hadde lagt i kofferten før vi gikk ut var nå borte.
Vi kontaktet huseier som kom for å ta en prat med oss. Vi fortalte huseier om hele situasjonen, og hun viste ikke forståelse og ga klart uttrykk for at hun ikke trodde på oss. At noen har åpnet alle koffertene våre inne i leiligheten som vi trodde var trygt å være i, var en veldig ubehagelig og skummel situasjon. Dette førte til at vi ikke følte oss trygge i denne leiligheten.
Vi får heldigvis igjen det som er frastjålet på forsikringen, så vi hadde ikke tjent noe på å lyve om situasjonen. Vi brukte dessverre mye tid på å være i kontakt med politiet og forsikringsselskapet under oppholdet vårt i Paris. Når noe slikt skjer så forventer vi at huseier er behjelpelig og viser forståelse for at dette faktisk skjedde i hennes leilighet, da vaskedamen var tilstedet og vasket i leiligheten.
Utleier har flere leiligheter i Paris som hun leier ut. Om dere vurderer å leie av denne utleieren så anbefaler vi at dere aldri lar gjenstander ligge igjen i leiligheten. Det kan dessverre være stor sannsynlighet for at det blir frastjålet.